Þuríður Harpa Sigurðardóttir skrifar : Eftir að hafa fylgst talsvert með LSH var ég komin að sömu niðurstöðu og Kári , spítalinn er vanfjármagnaður . Hann var það líka árið 2007 þegar ég þurfti að nota þjónustuna frá A-Ö , gjörgæslu til endurhæfingar . Þá komst ég td ekki í skurðaðgerð sem var akút , vegna þreytu þeirra lækna sem áttu að skera , þá var endurhæfingardeild Grensáss orðin ansi þröng og þurfti mikla andlitslyftingu , alls staðar gerði starfsfólk sitt besta og hljóp hraðar , já það var árið 2007 . Ég vona að BB hafi vit á að fara að vilja þjóðarinnar . Hér er víst til nóg af fjármagni , hann þarf kannski að fara í djúpa umræðu um hvernig hægt er að láta það gagnast þjóðinni í heild en ekki bara örfáum .